Data was extracted from:https://www.infomed.co.il/treatments/induced-abortion/

4 דקות קריאה
כללי
מאמרים
הפלה יזומה, או הפסקת הריון היא סיום ההיריון באופן יזום, והיא יכולה להתבצע עד לפני השבוע ב-22-24 ל
הריון
, כלומר לפני השלב שבו העובר יכול לחיות בכוחות עצמו.
כל תהליך של הפסקת ההיריון מתחיל בפניה לאחת מהוועדות להפסקת הריון שנמצאות בבתי החולים או במרפאות מורשות. הפלה לאחר השבוע ה-22-24 יכולה להתבצע רק במקרים חריגים, והאישור להפלה כזו ניתנת בארץ על-ידי ה"ועדה להפסקת הריון בשלב החיות".
[1]
שלב זה של הפלה מכונה "לידה שקטה" (
Stillbirth
).
עם ההגעה לוועדה (שנקבעת בדרך כלל באופן טלפוני עם המקום המבוקש), תתבצע שיחה עם עובדת סוציאלית מטעם הוועדה, בה יוסברו ההליכים, וניתן להתייעץ עם העובדת הסוציאלית לגבי ההחלטה והסיבות שהובילו אליה.
לאחר השיחה עם העובדת הסוציאלית, מתנהלת שיחה עם רופא או רופאה שיסבירו על  תהליך הפסקת ההריון עצמו, ועל הסיכויים והסיכונים הכרוכים בו. ניתן להתייעץ עם מומחים נוספים במידת הצורך, כמו במקרים בהם הסיבה להפסקת ההריון היא מומים מולדים או חשש לבריאות האישה.
לאחר מכן, יש לחתום על "טופס הסכמה מדעת" לביצוע הפסקת ההיריון, ועל כך שהתקבל הסבר מפורט ומובן לפני כן.
במידה והחלטת הועדה היא שלילית, והיא אינה מאשרת את הפסקת ההיריון, עליה לאפשר לאישה להופיע בפניה. ההחלטה של הועדה נמסרת בדרך כלל מיד, ובהחלטת הוועדה מפורט הסעיף בחוק על-פיו אושרה הבקשה.
לאחר אישור הוועדה, נקבע מועד ליישום ההחלטה, כאשר הפסקת ההיריון לא חייבת להתבצע באותו בית חולים או מוסד רפואי מאושר בו התנהלה הועדה.
[2]
האופן שבו מבוצעת ההפלה, תלוי בשלב ההריון. הפלה שמתבצעת בטרימסטר הראשון ועד לשבוע 9, יכולה להתבצע באמצעות תרופות. הפסקת הריון בין השבועות 12-24 להריון יכולה להתבצע באמצעות תרופות או באופן כירורגי. הפסקת הריון בשלב החיות לאחר שבוע 24 מתבצעת באמצעות גרימת לידה בהתאם לשיטות המקובלות בבתי החולים המורשים בביצוע הפעולה.
[3]
מתי מתבצע?
בארץ, על פי חוק, הפסקת הריון יזומה מאושרת על ידי הועדה להפסקת הריון, במצבים הבאים:
גיל האישה פחות מ-18 או מעל 39 שנים.
האישה איננה נשואה, או כאשר ההיריון הוא מחוץ לנישואין.
היריון כתוצאה מיחסים אסורים (אונס, גילוי עריות).
הוולד נמצא בסיכון להיות בעל מום גופני או נפשי כלשהו.
המשכת ההיריון עלולה לסכן את חיי האישה, או לגרום לה נזק (גופני או נפשי).
[4]
הסיבות שבדרך כלל מביאות נשים לבצע הפלה הן מקרים בהם משתבש משהו במהלך ההיריון, או אם האישה פשוט אינה מעוניינת בהריון.
כמה עולה הפלה?
אם מבוצעת כחוק ותחת אישור של הוועדה להפסקת הריון, הפעולה כלולה בסל הבריאות וממומנת על ידי קופות החולים לכל הנשים עד לגיל 33, או כאשר ההריון נובע מיחסים אסורים על פי החוק הפלילי, קיים סיכוי לקיום של מום גופני או נפשי בתינוק וכן גם אם המשך ההריון עלול לסכן את חיי האישה או לגרום לה לנזק.
[5]
לאלו שאינן זכאיות לביצוע של הפסקת הריון במימון ציבורי, הפעולה כרוכה בתשלום בהתאם למידע העדכני בתעריפון משרד הבריאות. העלות של פעולה להפסקת הריון באמצעות תרופות תהיה בין 2,346 – 2,398 ₪, בעוד שהעלות של הפסקת הריון כירורגית היא 3,257-3,329 ₪
[6]
הכנות לטיפול
לפני שפונים לוועדה עצמה, יש להצטייד באמצעי זיהוי רשמי כלשהו (תעודת זהות, דרכון), או מסמך מזהה אחר הכולל תמונה (אם אין מסמך רשמי), ובמסמכים רפואיים על פי דרישת בית החולים או המרפאה אליה פונים.
[7]
בשל הסיכון ללקות בדיכאון לאחר הפלה יזומה, מומלץ לפנות לקבלת סיוע נפשי עוד בטרם הפסקת ההריון, כמו גם אחריו.
טרם לביצוע הפלה עם תרופות, הצוות הרפואי בבית החולים או במרפאה יבצע בדיקה רפואית מלאה ובדיקות מעבדה.
[8]
הפלה יזומה בשלב מתקדם באמצעות גרידה, דורשת הכנה של צוואר הרחם באמצעים תרופתיים או מכניים, תהליך שיכול להמשך מספר שעות ולעיתים אף יום או יומיים.
[9]
בזמן הטיפול
הפלה עם תרופות (הפלה בכדורים)
דורשת מספר מפגשים עם הרופא המטפל. חלק מהתרופות ניתנות בצורה פומית וחלק דרך הנרתיק. התרופות גורמות לדימום כבד משמעותית יותר מדימום המחזור הרגיל. התהליך עצמו עשוי לקחת מספר ימים עד שבועות, עד להשלמתו. כאשר משתמשים בתרופות לשם הפלה לאחר השבוע ה-13 להיריון, התרופות ניתנות בזמן אשפוז בבית החולים או הקליניקה המורשית, דרך הפה, הנרתיק, בהזרקה לרחם או דרך הוריד. תרופות אלו גורמות לרחם להתכווץ לפלוט את העובר. לרוב נעשה גם שימוש בתרופות לשיכוך כאבים. לתרופות ייקח בדרך כלל כ-12 שעות לפעול, וההפלה מושלמת תוך 12-24 שעות. התרופות עשויות לגרום לבחילות, חום, הקאות ושלשולים
הפלה בכדורים: עד איזה שבוע ניתן לבצע?
הפלה בכדורים מתבצעת בטרימסטר הראשון להריון, ההליך עצמו עשוי לקחת מספר ימים עד שבועות, עד להשלמתו. כאשר משתמשים בתרופות לשם הפלה לאחר השבוע ה-13 להיריון, התרופות ניתנות בזמן אשפוז בבית החולים או הקליניקה המורשית, דרך הפה, הנרתיק, בהזרקה לרחם או דרך הוריד. תרופות אלו גורמות לרחם להתכווץ לפלוט את העובר. לרוב נעשה גם שימוש בתרופות לשיכוך כאבים. לתרופות ייקח בדרך כלל כ-12 שעות לפעול, וההפלה מושלמת תוך 12-24 שעות. התרופות עשויות לגרום לבחילות, חום, הקאות ושלשולים.
[10]
גרידה
פעולת גרידה לשם הפלה, היא פעולה נוספת המשמשת להפסקת הריון יזומה ומתבצעת לרוב בטרימסטר הראשון והשני להריון.
[11]
הפעלה המתבצעת בשליש הראשון להריון כוללת הרחבה של צוואר הרחם והוצאה של תוכן ההריון באמצעות צינורית דקה וגמישה אליה מחוברת משאבה.
[12]
אם הגרידה מתבצעת בשליש השני להריון, הפעולה תכלול לרוב שילוב של שאיבה באמצעות וואקום וכן גם הוצאה של תוכן ההריון באמצעות שימוש בכלים כירורגיים.
13]
אחרי הטיפול
התאוששות לאחר הפלה בכדורים
לאחר שנוטלים את התרופות להפלה יזומה, עשויים להתפתח תסמינים של
בחילות והקאות
,
חום
וצמרמורות. ניתן לטפל בתסמינים אלו באמצעות משככי כאבים. לאחר כשבועיים מביצוע ההפלה באמצעות תרופות, יש להגיע לבדיקה אצל הרופא המטפל, לוודא שההליך הושלם. אם התהליך לא הושלם, יהיה צורך לקחת מנה נוספת של התרופה להשלמת התהליך או לבצע אותו באופן כירורגי.
התאוששות לאחר ביצוע של גרידה
לאחר ביצוע הגרידה, יומלץ על מנוחה של יום, ולעיתים אף נטילת תרופה אנטיביוטית למניעת אפשרות להתפתחות של זיהום. תופעות שכיחות שיכולות להופיע לאחר ביצוע הפעולה כוללות דימום או הכתמה לא סתירות שימשכו עד לשבועיים מיום ביצוע הפעולה. כמו כן, עלולות להופיע התכווצויות הנובעות מהתכווצות הרחם, שימשכו מספר שעות ועד למספר ימים מביצוע הפעולה.
כשבוע לאחר פעולת הגרידה מומלץ להימנע מקיום יחסי מין. התייעצי עם הרופא/ה המטפל/ת בנוגע לנטילת משככי כאבים להקלה על הכאב.
[13]
סיכונים
הפלה יזומה היא פעולה בטוחה, עם שיעור סיבוכים נמוך יחסית. יש להדגיש כי הסיכון למוות בלידה גבוהה פי-4 מהסיכון שבהפלה מוקדמת. ככל שההיריון בזמן הפעולה מתקדם יותר, כך עולים הסיכויים להתפתחותם של סיבוכים. הסיבוכים שקשורים בהפלה כוללים:
הפלה בלתי שלמה, אשר דורשת פעולה נוספת להשלמת ההפלה. הסיכון לכך גבוה יותר בהפלה עם תרופות.
זיהום ברחם שמתבטא בחום וכאבים, ולרוב נמנע מראש על ידי נטילה מניעתית של אנטיביוטיקה.
דימום כבד, שעשוי לעיתים נדירות לגרום לצורך ב
עירוי דם
.
(6)
ניקוב דופן הרחם שלעיתים עשוי לדרוש ניתוח במידה והייתה פגיעה באיברים נוספים. (10)
תוצאות הטיפול
הופעה של ה
ווסת
הראשונה לאחר ההפלה קוראת בדרך כלל לאחר מספר שבועות. אם הווסת לא הופיעה לאחר שישה שבועות, מומלץ לפנות לגורם רפואי. (10)
כאשר הווסת נהיית סדירה, הדבר מבשר את החזרה לשגרה, כלומר ההיריון עבר והגוף חזר למחזוריות הרגילה שלו.
[1]
https://www.health.gov.il/PublicationsFiles/abortion2018.pdf
[2]
https://www.health.gov.il/Subjects/pregnancy/Abortion/Pages/default.aspx
[3]
https://www.health.gov.il/Subjects/pregnancy/Abortion/Pages/default.asp
[4]
https://www.health.gov.il/Subjects/pregnancy/Abortion/Pages/default.aspx
[5]
https://www.gov.il/he/service/pregnancy-termination-permission
[6]
https://www.health.gov.il/Subjects/Finance/Taarifon/Pages/PriceList.aspx
[7]
https://www.health.gov.il/Subjects/pregnancy/Abortion/Pages/default.aspx
[8]
https://www.health.gov.il/Subjects/pregnancy/Abortion/Pages/default.aspx
[9]
https://www.acog.org/womens-health/faqs/induced-abortion?utm_source=redirect&utm_medium=web&utm_campaign=otn#abortion
[10]
https://www.bmj.com/bmj/section-pdf/750967?path=/bmj/348/7940/Clinical_Review.full.pdf
[11]
https://www.ucsfhealth.org/treatments/surgical-abortion-first-trimester
[12]
https://www.uofmhealth.org/health-library/tw1040#tn9755
[13]
https://www.uofmhealth.org/health-library/tw2462#tw2465